Gand ar bobl anaoudeg evel gand ar hloer ;  Hogen e nerz-kalon da  hourdrouz an dizurz  A gounnaras an dud kabluz.  Evid peoh an Iliz, Tugdual a zilez  E garg pounner meurbed gand laouenidigez,  Evid mond er gouent eur pennad da veva  Gand e hoar abadez, Seva.  Hep dale, Tregeriz, kastizet gand Doue,  A halv da zond en-dro an eskob adarre,  Pehini a labour vid o zilvidigez  Keit ha men-deus eun tamm buhez.  Eur gurunenn skeduz en neñvou a hede  Eskob santel Treger de gemer dizale,  Dre eur maro eüruz, evel  men-doa bevet ;  E vez goude zo bet brudet.  ***  VI  SANT SAMSON  Kenta Eskob Dol.  Abredig mad ar zant-mañ oe kaset  Da skol Ildud, an abad ken brudet ;  Madeluz, devod, bugel sentuz,  Ren a eure eur vuhez oll skweriuz.  E skol ker mad Samson en-deus desket  Skiant ar zent gand skiantchou ar bed ;  Goude reseo urz ar velegiach  En em dennas e-barz eun ermitach.  Eno, noz-deiz, koulz lared, e pede  Hag e kane meuleudi da Zoue,  Beteg ma oe gand noblañs hag ar bobl  Greet e Breiz-Veur abad hag arheskob.  Nebeud goude eur zoñj zo n e spered  Choant en-deveus da Vreiz-lzel doned,  Devet gand youl da hounid da Jezuz  70